കൂടുതല് സമയം നല്കി സഞ്ജുവിനെ ഇന്ത്യന് ടീമിലേക്ക് തിരഞ്ഞെടുക്കും: കുമാര് സംഗക്കാര മലയാളി താരം സഞ്ജു സാംസണ് വീണ്ടും ഇന്ത്യന് ടീമിലെത്തും എന്ന പ്രത്യാശയുമായി രാജസ്ഥാന് റോയല്സിന്്റെ ഡയറക്ടര് ഓഫ് ക്രിക്കറ്റും ശ്രീലങ്കയുടെ ഇതിഹാസ താരവുമായ കുമാര് സങ്കക്കാര. കൂടുതല് അവസരങ്ങള് നല്കുമെന്ന ഉറപ്പോടെ ദീര്ഘകാലത്തേക്ക് സഞ്ജുവിനെ ഇന്ത്യന് ടീമിലേക്ക് തിരഞ്ഞെടുക്കുമെന്നാണ് സങ്കക്കാര പ്രത്യാശ പ്രകടിപ്പിച്ചത്. kumar sangakara sanju samson ഞാനും സഞ്ജുവും തമ്മിലുള്ള സംഭാഷണങ്ങള് ഐപിഎല്ലിനെകുറിച്ചാണ്. ബാറ്റിംഗിനെ കുറിച്ച് മാത്രമല്ല, നായകത്വത്തെ സംബന്ധിച്ചും ടീമിനെ കുറിച്ചുമൊക്കെ ഞങ്ങള് സംസാരിക്കാറുണ്ട്. വളരെ നല്ല കളിക്കാരനും മികച്ച കഴിവുമുള്ള വ്യക്തിയാണ് സഞ്ജു. ഈ സീസണില് സഞ്ജു ഏറെ നന്നായി ഞങ്ങള്ക്ക് വേണ്ടി കളിച്ചു. ഇന്ത്യക്ക് വേണ്ടി കളിക്കുക എന്ന സ്വപ്നം സഞ്ജുവിന്റെ മനസിലുണ്ടാവാം. കൂടുതല് സമയം നല്കി സഞ്ജുവിനെ ഇന്ത്യന് ടീമിലേക്ക് തിരഞ്ഞെടുക്കുന്ന സമയം വരും. ആ സമയത്ത് സഞ്ജു ഇന്ത്യക്കായി കളിക്കാന് തയ്യാറായി കഴിഞ്ഞിട്ടുണ്ടാവും. സങ്കക്കാര പറഞ്ഞു. Read Also : ബയോ ബബിള് ദുഷ്കരം ഗെയില് ഐപിഎലില് നിന്ന് പിന്മാറി സ്ഥിരതയില്ലെന്ന വിമര്ശനങ്ങള്ക്ക് മറുപടി നല്കി സീസണില് മികച്ച ഫോമിലാണ് മലയാളി താരം സഞ്ജു സാംസണ്. സീസണില് ഏറ്റവുമധികം റണ്സ് നേടിയവരുടെ പട്ടികയില് 11 മത്സരങ്ങളില് നിന്ന് 452 റണ്സുമായി ശിഖര് ധവാനു പിന്നില് രണ്ടാം സ്ഥാനത്താണ് സഞ്ജു. 50.22 ശരാശരിയും 141.25 സ്ട്രൈക്ക് റേറ്റും സഞ്ജുവിനുണ്ട്. അതേസമയം, ഇന്നലെ സണ്റൈസേഴ്സിനെ ആറുവിക്കറ്റിന് ചെന്നൈ കീഴടക്കി. വിജയത്തോടെ ചെന്നൈ പോയിന്റ് പട്ടികയില് ഒന്നാം സ്ഥാനത്ത് എത്തി. സണ് റൈസേഴ്സ് ഹൈദരാബാദിനെതിരെ അവസാന ഓവറില് ധോണിയുടെ സിക്സിലൂടെ ജയം സ്വന്തമാക്കിയ ചെന്നൈ സൂപ്പര് കിംഗ്സ് പ്ലേ ഓഫിലെത്തുന്ന ആദ്യ ടീമായി. ഹൈദരാബാദ് നേടിയ 134 റണ്സ് 2 പന്ത് ശേഷിക്കവേയാണ് ചെന്നൈ സൂപ്പര് കിംഗ്സ് മറികടന്നത്. ഓപ്പണര്മാരായ ഋതുരാജ് ഗെയ്ക്വാഡ് ഫാഫ് ഡു പ്ലെസി കൂട്ടുകെട്ട് നല്കിയ മികച്ച തുടക്കമാണ് ചെന്നൈയ്ക്ക് 6 വിക്കറ്റിന്റെ ജയം നേടിക്കൊടുത്തത്. തോല്വിയോടെ സണ്റൈസേഴ്സ് ഐപിഎലില് നിന്ന് പുറത്താവുന്ന ആദ്യ ടീമായി. 11 മത്സരങ്ങളില് നിന്ന് 9 ജയം സഹിതം 18 പോയിന്്റുകളാണ് ചെന്നൈക്കുള്ളത്. അതേസമയം, ഇത്ര തന്നെ മത്സരങ്ങളില് നിന്ന് 2 ജയം സഹിതം വെറും 8 പോയിന്്റുമായാണ് ഹൈദരാബാദ് പുറത്തായത്.